CELEX: 31990D0170
Language: hr
Date: 1990-04-02 00:00:00
Title: Odluka Vijeća od 2. travnja 1990. o prihvaćanju od strane Europske ekonomske zajednice Odluke/preporuke OECD-a o nadzoru prekograničnog prometa opasnog otpada (90/170/EEZ)

11/Sv. 007
            
            
               HR
            
            
               Službeni list Europske unije
            
            
               195
            
         31990D0170
   
               L 092/52
            
            
               SLUŽBENI LIST EUROPSKE UNIJE
            
            
               02.04.1990.
            
         
      ODLUKA VIJEĆA
   
   od 2. travnja 1990.
   o prihvaćanju od strane Europske ekonomske zajednice Odluke/preporuke OECD-a o nadzoru prekograničnog prometa opasnog otpada
   (90/170/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 130.s,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Gospodarskog i socijalnoga odbora (2),
   budući da je Odbor za zaštitu okoliša Organizacije za ekonomsku suradnju i razvoj (OECD) proslijedio Vijeću te Organizacije nacrt Odluke/preporuke kojom se, inter alia, preporučuje ratifikacija i brza primjena Baselske konvencije o nadzoru prekograničnog prometa opasnog otpada i njegovu odlaganju, potpisane 22. ožujka 1989. od strane nekih država članica OECD-a kao i Zajednice;
   budući da je cilj te Odluke/preporuke, inter alia, obvezati države članice na pojačani nadzor prekograničnog prometa opasnog otpada;
   budući da dio područja primjene Baselske konvencije i navedene Odluke/preporuke ulazi u okvir nadležnosti Zajednice;
   budući da bi Zajednica trebala odobriti Odluku/preporuku na nadolazećem sastanku Vijeća OECD-a,
   ODLUČILO JE:
   Jedini članak
   Ovime se u ime Europske ekonomske zajednice odobrava Odluka/preporuka Vijeća OECD-a o nadzoru prekograničnog prometa opasnog otpada u onoj mjeri u kojoj se odnosi na pitanja u njezinoj nadležnosti.
   Tekst Odluke/preporuke OECD-a prilaže se ovoj Odluci.
   
      Sastavljeno u Luxembourgu 2. travnja 1990.
      
         
            Za Vijeće
         
         
            Predsjednik
         
         G. COLLINS
         
      
   
   
      (1)  SL C 68, 19.3.1990.
   
      (2)  Mišljenje doneseno 28. veljače 1990. (još nije objavljeno u Službenom listu).
   PRILOG
   NACRT PREPORUKE VIJEĆA O NADZORU PREKOGRANIČNOG PROMETA OPASNOG OTPADA
   VIJEĆE,
   uzimajući u obzir članak 5. točku (a) i točku (b) Konvencije o Organizaciji za ekonomsku suradnju i razvoj od 14. prosinca 1960.,
   uzimajući u obzir Odluku i preporuku Vijeća od 1. veljače 1984. o prekograničnom prometu opasnog otpada (C(83) 180 konačna verzija),
   uzimajući u obzir Odluku/preporuku Vijeća od 5. lipnja 1986. o izvozu opasnog otpada iz područja OECD-a (C(86) 64 konačna verzija),
   uzimajući u obzir Odluku vijeća od 27. svibnja 1988. o prekograničnom prometu opasnog otpada (C(88) 90 konačna verzija),
   uzimajući u obzir Konvenciju o nadzoru prekograničnog prometu opasnog otpada i njegovu odlaganju usvojenu u Baselu 22. ožujka 1989.,
   uzimajući u obzir Rezoluciju br. 4. priloženu Završnom aktu Konferencije opunomoćenika o globalnoj konvenciji o nadzoru prekograničnog prometa opasnog otpada, o odgovornosti država za provedbu Baselske konvencije,
   pozdravljajući nastojanja na globalnoj razini za uspostavu sustava nadzora prekograničnog prometa opasnog otpada;
   smatrajući da je potrebno što prije poduzeti korake za provedbu više načela sadržanih u gornjim instrumentima;
   na prijedlog Odbora za zaštitu okoliša:
   
               I.
            
            
               ODLUČUJE da države članice, ne dovodeći u pitanje odredbe stavka I. Odluke/preporuke C(86) 64 konačna verzija, poduzimaju odgovarajuće korake za zabranu izvoza opasnog otpada u bilo koju državu koja je zabranila uvoz tog otpada za odlaganje u njoj;
            
         
               II.
            
            
               PREPORUČUJE da države članice poduzmu odgovarajuće korake za potpisivanje i ratificiranje Baselske konvencije na najraniji mogući datum, u skladu sa svojim nacionalnim postupcima;
            
         
               III.
            
            
               PREPORUČUJE da države članice poduzmu odgovarajuće korake za pružanje tehničke pomoći i obuke u području gospodarenja otpadom državama kojima je takva pomoć potrebna;
            
         
               IV.
            
            
               PREPORUČUJE da države članice dalje surađuju u međusobnom usklađivanju sustava i postupaka obavješćivanja za nadzor prekograničnog prometa opasnog otpada.